’n Egpaar is Dinsdagaand op hul plaas buite die Paarl in die Wes-Kaap deur gewapende aanvallers oorval.
Die polisie het die publiek gevra om op die uitkyk vir die motor te wees. Dit is ’n wit 2014 Citroën DS3 met die nommerplaat CA 901000. Enigiemand met inligting oor die voorval of wat die motor gewaar, kan Crime Stop kontak by 08600 10111.
Ek het 3 inbrake gehad in my eerste maand in die Paarl, komende van die Karoo was dit vir my skrikwekkend.
Ek het egter tot besef gekom dat niemand gevrywaar is teen misdaad, maak nie saak waar jy gebore is nie
Regterpresident Dunstan Mlambo het namens ŉ volbank van drie regters die Helen Suzman-stigting en Freedom Under Law (FUL) se aansoek met koste van die hand gewys. “Dit was onredelik van die applikante om hierdie aansoek oorhaastig te bring en sodoende die president se versoek vir meer tyd [om die saak te hanteer] te ignoreer,” het Mlambo gesê.
Luvuyo Mfaku, woordvoerder van die NVG, het buite die hof aan verslaggewers gesê die NVG het die hofuitspraak verwag. “Dit is die uitspraak wat ons verwag het. Dit regverdig die posisie van die NVG in terme van onafhanklike vervolgingsbesluite. Die dag wat ŉ aanklaer geskors word omdat hy ŉ besluit in lyn met die grondwetlike mandaat geneem het, sal ŉ baie hartseer dag wees,” het Mfaku gesê.
Hy het gesê die feit dat die saak uit die hof gegooi is omdat dit nie as dringend beskou is nie, sonder om die meriete van die aansoek na te gaan, is nie van belang nie. “Ons wou gehad het die hof moet na die meriete van die saak kyk, sodat ons nou hierdie hele kwessie tot ruste kan lê. Ons is moeg vir die ongevraagde aanvalle op die persoon van die nasionale direkteur van openbare vervolging [Abrahams] en die instelling. Ons wil dit in die hof bespreek sodat ons afsluiting kan kry,” het Mfaku gesê.
Francis Antonie, direkteur van die Helen Suzman-stigting, het Donderdag gesê hulle sal regsadvies inwin oor die pad vorentoe. “Ek dink nie ons het die howe onbehoorlik gebruik nie. Die regters het hul mening en ons respekteer dit. Ek dink nie die saak is nou verby nie. Daar is steeds meriete wat oorweeg moet word en ons sal dit oorweeg. Ons sal onmiddellik ons prokureurs hieroor spreek,” het Antonie gesê.
Adil Nchabeleng, leier van Transformation RSA, het gesê die howe moet nie gebruik word as ŉ instrument om die uitvoerende gesag te omseil nie. “Hierdie besluit berus by die president. Ons is hier om die NVG te ondersteun. Ons moet nie die howe op ŉ onvanpaste manier gebruik nie. Daar is ander sake wat fundamenteel in Suid-Afrika is en deur die howe ondersoek moet word. Ongelukkig word hierdie sake nie aangehoor nie en geniet dit nie die nodige prioriteit nie,” het hy gesê.
“Ons is gelukkig met die hof se besluit. Die volbankregters het saamgestem en ons sien uit na nog sulke verrigtinge in die toekoms.”
Het die hofsaak gevolg en dit was duidelik uit die hoofregter se vrae dat hy en die mederegters nie kon insien waarom die aansoek gebring is nie. Hulle kon eenvoudig nie verstaan dat die president nie die vraag aan Ahabrams en kie kon vra waarom hulle nie geskors moet word of waarom daar nie ‘n kommisie van ondersoek gehou moet word nie. Hulle kon ook nie verstaan dat die redes om nie geskors te word in die ondersoek sou uitkom sowel of hulle geskik is vir hul poste.
die regters werk vir die Staat en die Staat (Regering) word tans deur die ANC beheer. So dis net logies dat hulle die versoek van die hand sou wys. Hoe kan die ANC dan die ANC vervolg?
Ons hele regsstelsel is glad nie meer so ‘onafhanklik’ en ‘onbevooroordeeld’ soos wat dit veronderstel is om te wees nie. Regters met die regte politieke konneksies word in strategiese plekke geplaas sodat hulle die ‘regte’ besluite moet neem. Dit is so obvious in meeste van hierdie hoë profiel sake.
Definisie van demokrasie: Wanneer twee wolwe en ‘n skaap gaan stem oor wat hulle vir middagere gaan hê.